ВШССОВ Нови Сад

Предмет: Култура говора

Вежбе / Стилске фигуре

Драги студенти,

Пред вама се налази овонедељни задатак из предмета Култура говора. Молила бих вас да задатак урадите самостално, те да одговоре пошаљете на имејл адресу: jelena.kukic07@gmail.com. Рок је **6. 5. 2021**. Након истакнутог рока, радове ћемо и даље исправљати, али нећемо додељивати бодове на активност. Уколико наиђете на потешкоће приликом одређивања стилских фигура, слободно их истакните у мејлу, или посебно обележите примере који вам нису јасни у оквиру документа.

Срдачан поздрав,

Јелена Кукић.

 Вежбе – Стилске фигуре

**Задатак:** Које стилске фигуре уочавате у следећим примерима? **Напомена:** Поједини примери садрже више од једне стилске фигуре.

Пример 1:

„Опрости, мајко света, опрости,
што наших гора пожалих бор,
на ком се, устук свакоје злости,
блаженој теби подиже двор;
презри, небеснице, врело милости,
што ти земаљски сагреши створ:
Кајан ти љубим пречисте скуте,
Santa Maria della Salute.

Зар није лепше носит лепоту,
сводова твојих постати стуб,
него грејући светску грехоту
у пепо спалит срце и луб;
тонут о броду, трнут у плоту,
ђаволу јелу а врагу дуб?
Зар није лепше вековат у те,
Santa Maria della Salute?“ (Лаза Костић, *Santa Maria della Salute*)

Пример 2:

„Планули су први огњи неба“ (Крлежа)

Пример 3:

„Крцну колац неколико пута,

Звизну пала неколико пута,

 Задрхташе та вјешала танка,

 Ал не писну Црногорчад млада,

Нити писну, нити зуби шкрину.

 Проз пољану мрка крвца текну,

 Нити писну, нити зуби шкрину.

 Пољана се напуни тјелеса,

 Нити писну, нити зуби шкрину.

Већ тко зовну Бога великога,

 Тко лијепо име Исусово,

 Тер се ласно растадоше с сунцем

Заточници мријет навикнути!“ (Иван Мажуранић, *Смрт Смаил-аге Ченгића*)

Пример 4:

„Но дани су прошли ко ријека нагла,

Ко тренутни снови, као пусте варке“ (Алекса Шантић)

Пример 5:

„У новом свету добро нам је сад

а свет у њему добро и не слути“ (Сима Пандуровић)

Пример 6:

„Сумњајте, каже ми

у све што вам говорим.

Једино тако можете имати поверења у мене“ (Мирослав Мика Антић*)*

Пример 7:

„Дрзнеш ли даље? ... Чућеш громове
Како тишину земље слободне
Са грмљавином страшном кидају;“ (Ђура Јакшић*, Отаџбина* )

Пример 8:

„Мушкарци старе, а жене се мењају“ (Гете)

Пример 9:

„За Ђурђем је косу одрезала,
За ђевером лице изгрдила,
А за братом очи извадила“  *(Највећа је жалост за братом)*

Пример 10:

„Љубав је тако сама и тако пуна света.
Љубав је светионик и спасени поморци.“ (Оскар Давичо, *Хана*)

Пример 11:

„Лађо, нов ће те вал одвући на море!

Што ли радиш ми то? Одлучно достигни

 луку! Не видиш можда

 без веслача да твој је бок,

и да јарбол је твој оштећен африком,

и да шкрипље ти криж, и да без ужади

 пресиловитом мору

 нећеш моћи одољети?“ (Квинт Хорације Флак)

Пример 12:

„Јер колико хтјели вољети и смјети,

душманске ће руке уграбити срећу (...)“(Тин Ујевић, Перивој)

Пример 13:

„Дивна писма, јади га убили!

 Красно је на карту сложено,

као да су кокошке чепале“ (Његош, *Горски вијенац*)

Пример 14:

„Како је тешко бити слаб,
како је тешко бити сам,
и бити стар, а бити млад !

И бити слаб, и немоћан,
и сам без игде икога,
и немиран, и очајан.“ (Тин Ујевић, Свакидашња јадиковка)

Пример 15:

„Зар и ти, сине Бруте?“ Гај Јулије Цезар

Пример 16:

„Зуји, звечи, звони, звучи,

Шуми, грми, тутњи, хучи –

То је језик рода мога!“ (Петар Прерадовић, *Језик рода мога*)